Deur Simon Brown 31 Januarie 2020 05:00
Telkom se aandeelprys was waansinnig – van R100 middel verlede jaar het dit tot die huidige vlak van net bokant R30 getuimel. Ja, R100 was gek, maar so ook is R30.
Die maatskappy is vandag ’n perd van ’n heel ander kleur as toe hy destyds ’n monopolie was. Hy het ook in verskillende afdelings verdeel, soos netwerk, eiendom en data wat in die ope mark meeding.
Sy selfoondiens het meer as 10 miljoen intekenare, maar ofskoon winsgewend, het dit verreweg nog nie ’n lonende omset bereik nie – daarvoor is seker minstens 20 miljoen kliënte nodig.
Sy selfoondiens het meer as 10m. intekenare, maar ofskoon winsgewend het dit verreweg nog nie ’n lonende omset bereik nie.
Telkom gee ’n groot bedrag op kapitaalbesteding uit, met sowat die helfte van sy selfooninkomste wat aan kapitaal gaan. Dit sal nie sommer gou verminder nie. Sy waardasie is egter heeltemal te aantreklik om te ignoreer, al druk die regering hom om nie met sy beplande afleggings voort te gaan nie.
Om in Telkom ’n posisie op te bou is die moeite werd vir iemand met hope geduld wat op soek is na ’n mate van risiko en goeie opwaartse potensiaal. Moet egter nie oorhaastig wees nie, die prys kan dalk nog effens verswak.